Ma. Tri goulenn dedennus:    1.  Moaien so da vond / Moaien so mond ?    2. C'hwant meus da vond / C'hwant meus mond ?    3. Moaien so / Tu so ?    Pezh a sell (1), e Bro Dreger, bepred, h-eo red lared "Moaien so da vond", n-eo ked "*Moaien so mond".    Pezh a sell (2), e Bro Dreger, c'hwazh, h-eo red lared "C'hwant meus da vond", n-eo ked "*C'hwant meus mond", med "C'hwant meus mond" a vez klewed e Penn-ar-Bed (Leon ha Kerne Isel), h-onn a-walc'h.    Koulskoude, n-onn ked hag-eñv e vez klewed  "Moaien so mond" un tu bennag. Me ne meus ked soñj da vezañ klewed se bepred.    Pezh a sell (3), e Bro Dreger h-eo anvezed mad an droienn "kâd an tu d'ober un dra bennag". Neuse h-eo mad lared "Kâd neus an tu da vond assambles gant e gamarad".    Med ne meus ked bed klewed biskwazh war an tomm "Tu so da vond" pe "Tu so mond" heb ar ger "kaoud" hag ar ger-mell. Ûn bennag so barreg da reiñ ur skwerenn ffiziabl?    Ewiton-me h-eo bed ijined se gant tud ar brezhoneg glan diwar  batrom ar galleg ("il a trouvé le moyen d'aller" hag "il y a moyen d'aller" kouls an eil 'vel egile) a-benn tremen heb implîoud ar ger "moaien", med kontant e veffenn da vezañ dislared.